Den amerikanske romfartsorganisasjonen NASA sørget selv for å hausse opp medieinteressen i forkant av ekspedisjonen og la til rette for at fjernsynskanaler over hele verden kunne videreformidle bildene fra måneferden. Dette skapte igjen enorm interesse og nysgjerrighet over hele verden, og nestsjef i , Eivind Otto Hjelle, kom på ideen om at NRK Fjernsynet burde lage en større direktesending i forbindelse med begivenheten. Ideen brøt med NRKs tradisjon, der nyhetsavdelingen vanligvis skulle rapportere om hendelser og begivenheter etter at de hadde funnet sted. Midt i fellesferien var imidlertid Hjelle fungerende sjef i , og han var inspirert av amerikansk tv. Hjelle «gjorde nærmest et kupp i sjefens fravær: Her skulle stemningen skrus i taket med alt som fantes av fjernsynets virkemidler», skriver Dag Andreassen ved Norsk Teknisk Museum i en reportasje om sendingen.